പേരിനുപോലും ചികിത്സയില്ല കൂട്ടിന് അസൗകര്യങ്ങളും ചെങ്ങന്നൂര്: പേരില് മാത്രം ഒതുങ്ങുന്ന ചെങ്ങന്നൂര് ജില്ല ആശുപത്രിയില് 100 കോടിയുടെ കെട്ടിടം പണി പൂര്ത്തീകരിച്ച് ചികിത്സവിഭാഗങ്ങള് എന്നുതിരിച്ചുവരുമെന്ന ആശങ്കയിലാണ് നാട്ടുകാര്. നിലവില് പ്രവര്ത്തിക്കുന്നത് ഒ.പിയും അത്യാഹിതവിഭാഗവും മാത്രമാണ്. രാജഭരണകാലത്ത് സര് സി.പി. രാമസ്വാമിയുടെ ഷഷ്ട്യബ്ദപൂര്ത്തിയുടെ ഭാഗമായി 1942ല് പ്രസവാശുപത്രി ആയാണ് ചെങ്ങന്നൂര് താലൂക്ക് ആസ്ഥാനത്ത് ആരംഭിച്ചത്. അക്കാലയളവില് മധ്യതിരുവിതാംകൂറില് കൊട്ടാരക്കരക്കും കോട്ടയം മെഡിക്കല് കോളജിനുമിടയില് മറ്റൊരു സര്ക്കാര് ആതുരാലയമുണ്ടായിരുന്നില്ല. ഇതിനുശേഷമാണ് അടൂര്, തിരുവല്ല, മാവേലിക്കര, ചങ്ങനാശ്ശേരി തുടങ്ങിയ സ്ഥലങ്ങളില് ചികിത്സ കേന്ദ്രങ്ങള് ആരംഭിക്കുന്നത്. മറ്റെല്ലായിടത്തും മികച്ച ചികിത്സസംവിധാനങ്ങളായിട്ടും ചെങ്ങന്നൂരില് പേരില് മാത്രമായി ചുരുങ്ങിയതായാണ് പ്രധാന പരാതി.ജനകീയ ഭരണംവന്നതോടെ, താലൂക്ക് ആശുപത്രിയായും കമ്യൂണിറ്റി ഹെല്ത്ത് സെന്ററായും തുടര്ന്ന് ജില്ല ആശുപത്രിയായും മാറ്റപ്പെട്ടു. പുതിയ കെട്ടിട സമുച്ചയം നിര്മിച്ച് അതില് അത്യാധുനിക ചികിത്സസൗകര്യങ്ങള് ഉണ്ടാകുന്ന വിധത്തിലുള്ള പദ്ധതിയുടെ ഭാഗമായിട്ടാണ് സേവനവിഭാഗങ്ങള് നിര്ത്തിവെക്കുകയും ഒന്നൊഴികെയുള്ള ഓടിട്ടതും, കോണ്ക്രീറ്റ് മേല്ക്കൂരയുള്ളതുമായ പഴയതും പുതിയതുമായ അഞ്ച് കെട്ടിടങ്ങള് പരിപൂര്ണമായി അസ്ഥിവാരമുള്െപ്പടെ നീക്കിയിട്ട് ഒരുവര്ഷം പിന്നിടുന്നു. ന്യൂറോ, യൂറോളജി, കാര്ഡിയോളജി, എക്സറേ എന്നിവയും ട്രോമാ കെയര് സംവിധാനങ്ങളുമില്ല. പി. പി. യൂനിറ്റിന് പ്രത്യേകം കെട്ടിടമില്ല. ടി.ബി ആശുപത്രി പ്രത്യേക വിഭാഗമായി പ്രവര്ത്തിച്ചിരുന്നെങ്കിലും കെട്ടിടത്തിെന്റ ശോച്യാവസ്ഥയില് പ്രവര്ത്തനം നിലച്ചിട്ട് പതിറ്റാണ്ടുകളേറെയായി. കോവിഡ് വ്യാപനത്തോടെ ആശുപത്രിയില് പരിശോധനയും വാക്സിനേഷനും മാത്രമായി ചുരുങ്ങി. കെട്ടിട നിര്മാണത്തിെന്റ പേരില് മറ്റ് ചികിത്സാവിഭാഗങ്ങള് നിര്ത്തലാക്കി. പ്രതിഷേധങ്ങള് വ്യാപകമായതോടെ നാമമാത്രമായി ഐ.എച്ച്.ആര്.ഡി എന്ജിനീയറിങ് കോളജ് കാമ്ബസില് ചികിത്സ പുനരാരംഭിച്ചു.ബോയ്സ് ഹൈസ്കൂള് താല്ക്കാലിക ആശുപത്രിഒ.പി. വിഭാഗം മാവേലിക്കരകോഴഞ്ചേരി എം.കെ. റോഡരികിലെ ഗവ. ബോയ്സ് ഹൈസ്കൂളിലേക്ക് മാറ്റിയെങ്കിലും അവിടെയും അസൗകര്യങ്ങളുടെ പറുദീസകളാണ് രോഗികളെ കാത്തിരിക്കുന്നത്. താഴത്തെനിലയില് ഡോക്ടര്മാരുടെ കണ്സള്ട്ടിങ് മുറികളും മുകളില് കിടത്തി ചികിത്സക്കും സൗകര്യമൊരുക്കുമെന്നായിരുന്നു പ്രഖ്യാപനം. ഇവിടേക്ക് വാഹനങ്ങള്ക്ക് പ്രവേശിക്കാന് അനുമതിയില്ല. പ്രവേശന കവാടത്തില് കയര് കെട്ടിയിരിക്കുകയാണ്. രോഗികളെ അഡ്മിറ്റ് ചെയ്യാതെ പലപ്പോഴും പറഞ്ഞയക്കുകയാണ് പതിവ്. നിലവില് ആശുപത്രി കേന്ദ്രസ്ഥാനത്ത് സ്ത്രീകള്ക്കും കുട്ടികള്ക്കുമുള്ള ചികിത്സാസൗകര്യം മാത്രമാണുള്ളത്. മറ്റുവിഭാഗങ്ങളും അവിടെയുള്ള ജീവനക്കാരെയും സമീപ പ്രദേശങ്ങളിലേക്ക് മാറ്റിയിരിക്കുകയാണ്. ഡയഗനോസ്റ്റിക് സെന്റര്, ലാബോറട്ടറി എന്നിവ പോലുമില്ല. പി.സി. വിഷ്ണുനാഥ് എം.എല്.എയുടെ കാലത്ത് ദേശീയ ആരോഗ്യദൗത്യം മിഷന് 45 ലക്ഷം ചെലവിട്ട് പോസ്റ്റുമോര്ട്ടം സൗകര്യങ്ങളോടുകൂടിയ മോര്ച്ചറി നിര്മിച്ചെങ്കിലും ഫ്രീസറില്ലാത്തതിനാല് ഇതുവരെ പ്രവര്ത്തനക്ഷമമായിട്ടില്ല. എം.സി റോഡില് നിത്യേന ഉണ്ടാകുന്ന വാഹനാപകടങ്ങളില് പരിക്കേല്ക്കുന്നവരെ എത്തിച്ചാലും പലരെയും 50 കിലോമീറ്റര് ദൂരെയുള്ള ആലപ്പുഴ വണ്ടാനത്തെയും കോട്ടയം മെഡിക്കല്കോളജിലേക്കും റഫര് ചെയ്യുകയാണ് . പുതിയകെട്ടിടം പണിയുന്നതിെന്റ ഭാഗമായി ബദല് സംവിധാനം ഏര്പ്പെടുത്താതെ ആശുപത്രിയുടെ പ്രവര്ത്തനം ജനങ്ങളെ വലക്കുന്നുണ്ട്. രണ്ടുവര്ഷത്തിനുള്ളില് പൂര്ത്തികരിക്കുമെന്ന അവകാശവാദമാണ് അനന്തമായി നീളുന്നത്. ഇതിനായി പൊളിച്ച പഴയകെട്ടിടത്തിെന്റ അവശിഷ്ടങ്ങള് ഇനിയും നീക്കിയിട്ടില്ല.കോവിഡിെന്റ പേരില് ചികിത്സ നിഷേധംപ്രസവാശുപത്രിയില് കോവിഡിെന്റ പേരില് പരമാവധി ആരെയും പ്രവേശിപ്പിക്കാതെ പറഞ്ഞുവിടുകയാണെന്നാണ് പ്രധാന പരാതി. ഗുരുതരാവസ്ഥയില് എത്തുന്നവരെപ്പോലും അകത്തേക്ക് കടത്തിവിടാറില്ല. അടുത്തിടെ ആലാ പെണ്ണുക്കര സ്വദേശിനിയായ യുവതിക്ക് ഈ അനുഭവമുണ്ടായി. പ്രസവവേദനയെത്തുടര്ന്ന് ആശുപത്രിയിലെത്തിയപ്പോള് വിദഗ്ധ ചികിത്സ നിര്ദേശിച്ച് കോട്ടയത്തേക്ക് പറഞ്ഞുവിടുകയായിരുന്നു. യാത്രാമധ്യേ, ആംബുലന്സിലായിരുന്നു പ്രസവം.അവസാനിച്ചു